Bátaszékért Marketing Nonprofit Kft.

**Üzleti Terv**

2021. január 1 - december 31.

Bátaszékért Marketing Nonprofit Kft.

7140 Bátaszék

Szent István tér 7.

**A társaság tevékenysége**

A legfontosabb céljának tekinti Bátaszék városmarketing koncepciójának kialakítását, a koncepció mentén haladó kommunikációs és marketing tevékenység megvalósítását, valamint a közművelődési feladatok ellátását. A kft. tevékenységi köre: a marketing, reklám, közönségkapcsolatok (pr), kommunikáció, közművelődés, kereskedelem, újságkiadás, internetes felületkezelés, rendezvényszervezés, irodai szolgáltatások, helyi termékek, ajándéktárgy, emléktárgy árusítás.

**A 2021. évi gazdálkodási terv**

A 2020. évi bizonytalansági állapot ma is fennáll a globális pandémia miatt. A 2021. évi üzleti tervünkben a rendezvényeket illetően csak a pedagógusnap időpontjától kezdődően terveztünk év végéig. Várhatóan a nemzeti védőoltás-rendelkezéseknek köszönhetően a II. félévben már aktív kulturális élet visszatértére számíthatunk.

A többtényezős bizonytalanság ellenére mégis készültünk üzleti tervvel a 2021. évre. Polgármester úr instrukciói alapján a személyi állomány bérét 3 %-kal emeltük, 13. havi juttatást nem terveztünk, a cafeteriakeret az előző évi 100 eFt/fő mértékben maradt, a dologi kiadásokat a 2020. év várható szintjén terveztük. Esetleg ott fordul elő ettől eltérés, ahol az előző évi feldatokhoz képest jelentős változás volt. A Rádió Antritt költségeit emeltük 3 %-kal. A Tájház vonatkozásában 100-100 eFt + víz és villamosenergia költséggel számoltunk a februárban kezdődő felújítás miatt. A költségeknél, mivel a várható szinten terveztünk, abban nincs tartalék, sőt a reális áremelkedésekkel sem számolhattunk.

A jó átláthatóság érdekében a 2020. évi várható és a 2020. évi önkormányzat által módosított tervet is bemutatjuk az 1-2. mellékletekben. Bérkalkulációs lapot is külön készítettünk.

A várható adatok még változhatnak.

A fentiek alapján nagyon feszes és szigorú gazdálkodás elé nézünk. Ilyen feszített keretek mellett különösen nagy jelentősége van a féléves, háromnegyedéves, és éves várható beszámolási adatoknak, ugyanis szükség esetén lehetőséget fogunk kérni az üzleti terv folyamatos karbantartására.

**A bevételek, költségek alakulása**

A kft. legjelentősebb bevétele az önkormányzat által közszolgáltatási szerződésben rögzített, meghatározott feladatokhoz rendelt forrásbiztosításból származik. A feladatellátások nem tartalmaznak nyereséget, az önkormányzat a közfeladat ellátásának biztosítása érdekében járul hozzá a biztonságos működéshez.

A költségvetés kiadásait a kft. az önkormányzat által biztosított forrásból, a Bátaszékért Marketing NKft. rendelkezésre álló forrásaiból, vállalkozási bevételekből, valamint a pályázati és egyéb támogatásokból kívánja finanszírozni.

A programok tekintetében elmondható, hogy 2021-ben – a tervek szerint – újra megrendezésre kerül a Királyi Gasztronómiai Est, amelyik szintén kiadással terheli a költségvetést.

A rendezvényeket szabályozó és meghatározó vállalkozási szerződés a járványhelyzet miatt nem tartalmaz számszerűsített összeget, illetve ez az összeg 0, azaz nulla, és a megállapodás alapján a pandémia enyhülésével és az állami kompenzáció megérkezésével változik.

A feladadok részletezése és struktúrája a csatolt mellékletben található.

**A főbb tevékenységek**

Az egyes tevékenységcsoportok tervezett költségeit szintén a melléklet tartalmazza. A feladatokhoz az alábbi megjegyzéseket fűzzük, a táblázat felsorolása szerint:

**Kiadások:**

**Nem tervezett közművelődési feladatok**

Előre nem tervezhető közművelődési feladatok, amelyek az év során merülnek fel, és szükséges a megvalósításuk. Pl. delegációk fogadása, elszállásolása, a felmerülő költségeik finanszírozása, utazás és utaztatás, a reprezentációs költségek, valamint az ezek után fizetendő járulékok.

**Személyi jellegű kiadások**

Bérek és annak járulékai, amelyek tartalmazzák:

* Az ügyvezető bérét
* 3 fő szakmai megvalósító bérét
* 1 fő 6 órás munkaidőben foglalkoztatott szakmai megvalósító bérét (TIP)
* 1 fő 6 órás részmunkaidőben foglalkoztatott technikai munkatárs bérét

A bérek tekintetében 2021-ben 3%-os fejlesztést tervezünk megvalósítani.

**Cafeteria, költségtérítés**

A cafeteria a munkavállalók motiválásának eszköze, a 2021-ben évi 100 000 Ft/fő/év cafeteria juttatást kaphatnak készpénzben a munkavállalók, ezt a Kft. minden határozatlan idejű munkaszerződéssel foglalkoztatott munkavállalója számára betervezte juttatásként.

**Közlekedési költségtérítés** abban az esetben, amikor munkavállalóink a saját személygépjárműveiket veszik igénybe munkakörükből adódó feladataik ellátásához.

**Fenntartási költségek**

A művelődési ház, a tájház és a turisztikai információs pont fenntartási költségei, az alábbi költségtételekből állnak össze:

**Művelődési ház:**

* Irodaszer, nyomtatvány beszerzése a mindennapi működéshez szükséges irodaszerek, nyomtatványok költségét tartalmazza
* Kis értékű tárgyi eszköz a ház működtetéséhez, zavartalan és kényelmes használatához szükséges apróbb eszközök beszerzése.
* Internet és telefon díj
* Rezsiköltség: villamos energia díj, gázdíj, víz és csatornadíj, szemétszállítás
* Egyéb üzemeltetési szolgáltatás, a riasztórendszer működtetési költségei (a felújítás előtt a művelődési házban nem érdemes újra beüzemelni) és a fénymásoló működési költségei
* Egyéb dologi kiadások a karbantartás és a kisjavításhoz kapcsolódó eszközök beszerzését tartalmazzák.
* Karbantartás, kisjavítás költségei a működtetés zavartalanságához szükséges javítások költségeit tartalmazzák.

**Tájház**

* Rezsiköltség: villamos energia díj, gázdíj, víz és csatornadíj, szemétszállítás
* Karbantartás, kisjavítás költségei a működtetés zavartalanságához szükséges javítások költségeit tartalmazzák.
* Egyéb üzemeltetési szolgáltatás, a riasztórendszer működtetési költségei.
* Egyéb dologi kiadások a karbantartás és a kisjavításhoz kapcsolódó eszközök beszerzését tartalmazzák.
* Műemlék nyilvántartás - országos jegyzékbe kerülés éves díjának költsége.

**Turisztikai Információs Pont**

* A turisztikai információs pont rezsiköltsége: internet, telefon, kiskassza díj.

**Rendezvények (Tervezett rendezvények, amelyek abban az esetben lesznek megvalósíthatók, ha a járványhelyzet és a gazdasági biztonság és lehetőség megengedi azt.)**

* Farsangi színház
* Nők napja
* Pilvax Kávéház- Városi ünnepély
* VersVáros – költészet napja
* TeSzedd!- Várostakarítás
* Városi Majális
* Városi Triatlon
* Pünkösdi rétesfesztivál
* Orbán-nap
* Városi gyereknap
* Pedagógusnap
* Múzeumok éjszakája
* Szent István ünnep
* Idősek Világnapja
* Városi ünnepély – okt. 23.
* 70 éven felüliek karácsonyváró ünnepe
* Városi Adventi Forgatag
* Fiatalok a városért
* Karácsonyi hangverseny

**Beszerzések**

**Tárgyi eszközök, berendezés**

A rendezvények zavartalan működése, illetve megvalósítása érdekében szükséges beszerezni világítástechnikai eszközöket és asztalokat, amelyeket a már pozitív eredménnyel zárult érdekeltségnövelő pályázatból szeretnénk megvalósítani.

**Városdekoráció**

A város külterületeinek és a szabadtéri rendezvényekhez kapcsolódó dekorációs elemek alapanyag szükségleteinek fedezésére.

**Szolgáltatások**

* **Nyomdai szolgáltatások** – a Cikádor újság megjelenésének nyomdai költségei.
* **Postai szolgáltatás** – a Cikádor újság terjesztési költségei.
* **Telefonköltség –** a kft. munkatársainak kommunikációs költségei.
* **Ügyvezetői felelősségbiztosítás –** a kft. ügyvezető felelősségbiztosításának díja.
* **Hangosítás, zeneszolgáltatás:** a hangosítást igénylő rendezvényeken a szolgáltatás megvásárlása
* **Informatikus- rendszergazdai feladatok ellátása**
* **Könyvvizsgálói díj –** a könyvvizsgálói feladatok ellátásának költségei
* **Pénzügyi tanácsadás** – a kft. pénzügyi, könyvelési feladatainak díja.
* **Szabályzatírás**
* **Banki költségek**
* **TIP egyéb üzemeltetés**

**Nagyrendezvények (vállalkozási szerződés keretén belül, amennyiben a járványhelyzetből fakadóan megvalósíthatók lesznek)**

* Város Napja
* Népcsoportok utcafesztiválja
* V. Bátaszéki Bornapok
* Királyi Gasztronómiai Est

**Médiavásárlás**

**Tolnatáj Tv:**

A Tolnatáj televízióval kötött szerződés tartalmazza a Cikádor magazin (hetente 1x 30 perc – hétfő, ismétlés szerda és péntek) készítését és sugárzását, stúdióbeszélgetést havonta 1x28perc terjedelemben, minden hónap első hétfőjén, kétszeri ismétléssel, az önkormányzati ülések rögzítése, élő közvetítés, a TETT híradót, 1x ismétléssel, 10 oldal képújság oldal elkészítése havonta, Tolnatáj képújság 2 oldal megjelenés és havi 4 alkalom tudósítás, magazin anyag, portréfilm elkészítését.

**Rádió Antritt:**

A szerződés tartalmazza: heti 2 alkalom regionális hírekben megjelenés, naprakész hírközlés, havonta 30 perc stúdióbeszélgetés a polgármesterrel, programok közzététele a programajánlóban, sportesemények közzététele.

**Médiaworks**

Havi 1x1 ff hír 1500+500 karakter terjedelemben fotóval, évente megjelenés az Almanachban.

**Online felületek/kisfilmek**

60-90 mp-es spotok és 2-3 perces kisfilmek gyártása, ezeket online kampányokban, youtube csatornán, vagy televízióban jól tudjuk használni.

**A TOP pályázatokhoz kapcsolódó egyéb költségek** (a mellékletben részletesen megtekinthetők)

A Kft a fenti kiadásait „normál esetben” az alábbi forrásokból kívánja fedezni, de a járványhelyzet bizonytalansági és akadályozó tényező:

* A Kft. által működtetett ingatlanok termeinek bérbeadásából származó bevétel.
* A Cikádor újság hirdetési felületeinek értékesítéséből származó reklámbevétel.
* A turisztikai információs pont működése során értékesítésből származó bevétel.
* Rendezvények bevételei.
* A nagyrendezvényekre befolyt szponzoráció, támogatás, pályázati támogatás.
* A Bátaszék Város Önkormányzatával kötött közfeladat ellátására vonatkozó szerződés bevételeiből a kft. a béreket, a létesítmények fenntartási költségeit, valamint a piaci szolgáltatások költségeinek egy részét kívánja fedezni.
* A Bátaszék Város Önkormányzatával kötött vállalkozási szerződés bevételeiből a kft. a városi rendezvények költségeit fedezi.
* A Bátaszék Város Önkormányzatával kötött vállalkozási szerződés bevételeiből a Kft. a médiavásárlás költségeit fedezi.
* TOP pályázatok projektmenedzsmentjét és nyilvánossági feladatait biztosító szerződések bevételei.

A Kft. 2021-ben tervezett eredményei:

1. ***45 202 030,-*** ***Ft tervezett bevétellel,***
2. ***45 202 030,- Ft tervezett kiadással***

A fent ismertetett feladatok megvalósításához kérem a város vezetőinek, a Bátaszék Város Képviselő-testületének támogatását, illetve a Bátaszékért Marketing NKft. üzleti tervének jóváhagyását.

Bátaszék, 2021. február 6.

Tisztelettel:

Csötönyi László

ügyvezető igazgató